نتاشرو مؤخرا فيديوات ديال استاذ تيتبها بان تلاميذ ديالو حفضين الدرس بحال الحاسوب  او كيعرضو بزربه بزربه كثر ما كندير فأجي تفهم بسنوات ضوئيه 


صراحه انا حتارمت هاد الاستاذ او طريقتو فالخدمه 

 علاش؟ حينت ببساطه برغماتي عملي 
 
فهم لقالب  منظومه التعليميه مبنيه علی حفظ او عرض  اما داكشي ديال العلم او المعرفه او تحليل المعلومه او فهمها او بتالي نقدها  داكش غير سير تيل مره اخره او نداكرو فيه 

من البديه تيتواو 
فلان جاب احسن نقطه فالمغرب، 
ها هو ضمن  ديال النقطه 
هنتا ضمنتي نجاح 

اخويا ايلا كانت أحسن نقطه فلمغرب بحال هكدا غير بصحه

هاد تعليم ديال لكعز معذبنا ديال بصح

انا حليا كمقاول عندي شركه لي خدامين معيا حاليا كثر من  شخص، كنلقی مشكل كبيييييييير فتوظيف مستخدمين جداد 

مالي تندير عرض عمل او كيوصلوني طلبات  كنجي فالمقابله معاهم تنلقی بنادم فارغ من بزاف جويه، 

تحليل والو ، نقد عمرو سمعو ، المبداره او ايلقی حلول  ماجتش،  بغيت غير نعرف اشنو باغي ايدير؟

أخي تلميذ اختي التلميذه لي الهدف ديالكم تخدمو عن طريق دراستكم،

 خاصكم ديرو فراسكم بالي غالب الشركات الخاصه اخر حاجه تيشوفها هي الدبلوم، ايلا ماكنتش عندك قدره علی التحليل او المبادره او الفهم لي كي مكنوك انك تكون قابل للتعلم، راه وخا ا ايكون عنك دبلوم جنون الكحلين، غادي يا اما تبقی مشومي او لا غادي تخدم شي بوسط محشر سادين بيك الثقبه 

اما ايلا كنتي ساط عجبك اش تدير تتفهم خدمتك تتحلل او عندك روح المبادره او مقاول فدماغك، 
غادي تخدم غادي تخدم او ايلا كاع ما طارتش عليك شي شركه بزربه عرف بالي غادي دير خدمتك ديال راسك او غادي تمشي مزيان او عمرك تكون عاله علی الناس  لانه بحالك قلال وخا تكون خارج من تحضيري ، 
اما ناس ديال حفض او عرض، تيتورق مع اول دوره

الشركات بغاو ناس عندهم عقل ماشي مخده عامره بلواط